b'\n_START_ARTICLE_\nPorin nuorkauppakamari\n_START_PARAGRAPH_\nPorin Nuorkauppakamari ry on vuonna 1959 perustettu johtamis-, koulutus- ja kehittymisj\xc3\xa4rjest\xc3\xb6. J\xc3\xa4senist\xc3\xb6 koostuu alle 40-vuotiaista, p\xc3\xa4\xc3\xa4asiassa Porin talousalueella toimivista henkil\xc3\xb6ist\xc3\xa4, jotka edustavat laaja-alaisesti yksityist\xc3\xa4 ja julkista sektoria._NEWLINE_Porin Nuorkauppakamari ry on osa kansainv\xc3\xa4list\xc3\xa4 nuorkauppakamarij\xc3\xa4rjest\xc3\xb6\xc3\xa4 ja se osallistuu Suomen Nuorkauppakamarit ry:n j\xc3\xa4senyhdistyksen\xc3\xa4 maailmanlaajuisen, kaikkiaan yli sadassa maassa toimivan emoj\xc3\xa4rjest\xc3\xb6 JCI:n (Junior Chamber International) kehitt\xc3\xa4miseen. Yhteinen toiminta-ajatus on vaikuttaa yhteiskuntaan positiivisesti kehitt\xc3\xa4m\xc3\xa4ll\xc3\xa4 j\xc3\xa4senten johtamistaitoa, sosiaalista vastuuta, yritt\xc3\xa4jyytt\xc3\xa4 ja kansainv\xc3\xa4lisyytt\xc3\xa4._NEWLINE_Kamaritoiminta on my\xc3\xb6s itsens\xc3\xa4 peliin laittamista ja omien rajojen etsimist\xc3\xa4. Kamaritoiminta on harrastus, jossa toimintamuotoja ovat erilaiset kuukausitapahtumat, koulutukset, projektit ja muut tapahtumat. Periaatteena on tekem\xc3\xa4ll\xc3\xa4 oppiminen._NEWLINE_Porin Nuorkauppakamarin j\xc3\xa4sen-ja sidosryhm\xc3\xa4lehte\xc3\xa4 Jayceria voi lukea Issuusta._NEWLINE_Aiheesta lis\xc3\xa4\xc3\xa4 muualla: www.jcpori.fi\n_START_SECTION_\nPorin Nuorkauppakamarin projektit\n_START_PARAGRAPH_\nNuorkauppakamarien toimintaan kuuluvat tiiviisti erilaiset yhteiskunnalliset projektit. Projektien tarkoituksena on kehitt\xc3\xa4\xc3\xa4 j\xc3\xa4senten projektinhallintakykyj\xc3\xa4, sek\xc3\xa4 tuottaa selke\xc3\xa4\xc3\xa4 hy\xc3\xb6ty\xc3\xa4 yhteiskunnalle. Porin Nuorkauppakamarin (PNKK) vuosittain j\xc3\xa4rjest\xc3\xa4mi\xc3\xa4 projekteja:\n_START_SECTION_\nSataRekry-messut\n_START_PARAGRAPH_\nSataRekry-messut on Porin Nuorkauppakamarin j\xc3\xa4rjest\xc3\xa4m\xc3\xa4 ura- ja\xc2\xa0rekrytointitapahtuma Satakunnan alueen opiskelijoille ja ty\xc3\xb6nhakijoille. Messut j\xc3\xa4rjestet\xc3\xa4\xc3\xa4n vuosittain tammi-helmikuussa._NEWLINE_Satarekry-messujen tarkoituksena on edist\xc3\xa4\xc3\xa4 nuorten osaajien sijoittumista\xc2\xa0maakunnassa tarjolla oleviin ty\xc3\xb6paikkoihin sek\xc3\xa4\xc2\xa0opiskelupaikkoihin. Messujen tarkoituksena on my\xc3\xb6s helpottaa satakuntalaisten yritysten ja\xc2\xa0organisaatioiden ty\xc3\xb6voiman sek\xc3\xa4 opiskelijoiden hankkimista. Messuilla lis\xc3\xa4t\xc3\xa4\xc3\xa4n\xc2\xa0tietoisuutta Satakunnasta positiivisena ty\xc3\xb6markkina-alueena, opiskelupaikkana\xc2\xa0sek\xc3\xa4 osaamisen ja mahdollisuuksien alueena.\n_START_SECTION_\nPositiivisin porilainen\n_START_PARAGRAPH_\nPositiivisin porilainen on haussa j\xc3\xa4lleen vuonna 2016. H\xc3\xa4n on el\xc3\xa4m\xc3\xa4nmy\xc3\xb6nteinen henkil\xc3\xb6, jonka olemus henkii ylpeytt\xc3\xa4 my\xc3\xb6s juuristaan. Kilpailun j\xc3\xa4rjest\xc3\xa4v\xc3\xa4t Porin Nuorkauppakamarin kanssa yhteisty\xc3\xb6ss\xc3\xa4 Radio Pori ja Satakunnan Viikko. Positiivisimmaksi porilaiseksi valittu henkil\xc3\xb6 kilpailee positiivisimman suomalaisen tittelist\xc3\xa4.\n_START_SECTION_\nJoulupuu-projekti\n_START_PARAGRAPH_\nJoulupuu-ker\xc3\xa4ys on hyv\xc3\xa4ntekev\xc3\xa4isyysprojekti, jonka avulla tuodaan jouluiloa ja lahjoja lapsille, jotka muuten uhkaisivat j\xc3\xa4\xc3\xa4d\xc3\xa4 ilman lahjoja. Porin Nuorkauppakamari toteuttaa Joulupuu-ker\xc3\xa4yksen Porin, Ulvilan, Noormarkun, Luvian, Nakkilan ja Merikarvian alueilla.\n_START_SECTION_\nKoej\xc3\xa4senprojekti\n_START_PARAGRAPH_\nPorin Nuorkauppakamarissa jo koej\xc3\xa4senet p\xc3\xa4\xc3\xa4sev\xc3\xa4t heti mukaan projektitoimintaan. Koej\xc3\xa4senet saavat yhdess\xc3\xa4 suunnitella ja toteuttaa haluamansa projektin annettujen ohjeiden puitteissa.\n_START_SECTION_\nDebatin SM-kilpailut\n_START_PARAGRAPH_\nDebatin SM-kilpailu on Suomen Nuorkauppakamarit ry:n lanseeraama, vuosittain toistuva viihteellinen v\xc3\xa4ittelytilaisuus.\n_START_SECTION_\nTuottava Idea\n_START_PARAGRAPH_\nKilpailun tavoitteena on nostaa esille uusia liikeideoita ja korostaa niiden merkityst\xc3\xa4 talouden elinvoimaisuudelle. Idean tulee olla enint\xc3\xa4\xc3\xa4n kolme vuotta vanha ja sen tulee olla tuottavassa k\xc3\xa4yt\xc3\xb6ss\xc3\xa4. Sopivan ehdokkaan l\xc3\xb6ytyess\xc3\xa4 Porin Nuorkauppakamari laittaa ehdokkaansa liikkeelle. Kilpailuaika tarkentuu my\xc3\xb6hemmin.\n_START_SECTION_\nVuoden Nuori Menestyj\xc3\xa4\n_START_PARAGRAPH_\nVuoden nuori menestyj\xc3\xa4 on vuosittain j\xc3\xa4rjestett\xc3\xa4v\xc3\xa4 kansainv\xc3\xa4linen kilpailu, jossa etsit\xc3\xa4\xc3\xa4n 18-40-v henkil\xc3\xb6\xc3\xa4, joka on saavuttanut jotain yhteiskuntaa, kansakuntaa tai maailmaa hy\xc3\xb6dytt\xc3\xa4v\xc3\xa4\xc3\xa4 omalla toiminnallaan. Kilpailun tarkoituksena on nostaa suomalaista osaamista esiin maailmalla. Kilpailussa on kymmenen kategoriaa.\n_START_SECTION_\nVuoden Nuori Johtaja\n_START_PARAGRAPH_\nVuoden nuori johtaja on vuosittain j\xc3\xa4rjestett\xc3\xa4v\xc3\xa4 kilpailu, jonka tavoitteena on nostaa esiin taitavia alle 40-vuotiaita johtajia ja kannustaa nuoria hakeutumaan johtoteht\xc3\xa4viin sek\xc3\xa4 kehittym\xc3\xa4\xc3\xa4n johtajina. Mik\xc3\xa4li sopiva ehdokas l\xc3\xb6ytyy, niin Porin nuorkauppakamari laittaa ehdokkaansa liikkeelle.\n_START_SECTION_\nIntohimona It\xc3\xa4meri\n_START_PARAGRAPH_\nProjektin tarkoituksena on saada aikaan sitoumuksia, joilla t\xc3\xa4hd\xc3\xa4t\xc3\xa4\xc3\xa4n It\xc3\xa4meren tilan parantamiseen.'